Hoci české médiá v posledných mesiacoch skloňovali slovo kríza v súvislosti s manželstvom speváčky a herečky Lucky Vondráčkovej s hokejistom Tomášom Plekancom, zdá sa, že ide len o poplašné správy. Sama Vondráčková správy o kríze aktuálne poprela v rozhovore pre Expres.cz a svoje vyše 7 rokov trvajúce manželstvo s hokejistom označila za šťastné.
A presne tak, spokojne a šťastne, vyzerala aj počas krstu jej novinky s názvom Zpěvník, ktorý uviedla do sveta pred pár dňami v Prahe. Ten obsahuje vyše stovku jej pesničiek aj s notami a textami, zároveň fotografie z jej rodinného albumu. Na krste ju sprevádzal aj manžel. Bok po boku spolu pózovali fotografom a neubránili sa ani nežným dotykom.